FIFA Soccer 96

Το FIFA Soccer 96 είναι βιντεοπαιχνίδι αθλητισμού που κυκλοφόρησε το 1995 και αναπτύχθηκε από την Extended Play Productions και κυκλοφόρησε για τα Sega Mega Drive, Super Nintendo Entertainment System, Sega 32X, PlayStation, Sega Saturn, Game Boy, Game Gear και υπολογιστές MS-DOS. Είναι το τρίτο παιχνίδι της σειράς FIFA και το πρώτο παιχνίδι που χρησιμοποιούσε τρισδιάστατα γραφικά για τις εκδόσεις PlayStation, Sega Saturn, 32X και DOS, μέσω μιας τεχνολογίας με όνομα Virtual Stadium. Οι άλλες εκδόσεις χρησιμοποιούν τη τεχνολογία του προηγούμενου παιχνιδιού της σειράς, το FIFA Soccer 95. Είναι επίσης το πρώτο παιχνίδι της σειράς που χρησιμοποιεί αληθινά ονόματα παικτών και θέσεις.

Η Probe Entertainment ανέπτυξε τις εκδόσεις SNES, Mega Drive, Game Boy και Game Gear. Το παιχνίδι περιέχει 15 τραγούδια που συνέθεσε ο Γκρέιμ Κόλμαν.

Αποδοχή

Η Maximum, αξιολογώντας την έκδοση PlayStation, έδωσε έπαινο στο ρεαλισμό του χειρισμού, τη τεχνητή νοημοσύνη των παικτών και τον μεγάλο αριθμό δυνατοτήτων. Για την έκδοση Saturn, έδωσε κριτική στο χαμηλό frame rate, αλλά το περιέγραψε ως "το κυρίαρχο παιχνίδι ποδοσφαίρου στην αγορά του Saturn". Ήταν ένα μπεστ σέλερ στο Ηνωμένο Βασίλειο.

Παραπομπές

Εξωτερικοί σύνδεσμοι
 FIFA Soccer 96 στο MobyGames

Βιντεοπαιχνίδια του 1995
Βιντεοπαιχνίδια του Mega Drive
Βιντεοπαιχνίδια του Game Boy
Βιντεοπαιχνίδια του Sega Saturn
Βιντεοπαιχνίδια του Sega 32X
Βιντεοπαιχνίδια του SNES
Βιντεοπαιχνίδια του Game Gear
Βιντεοπαιχνίδια της Electronic Arts
Βιντεοπαιχνίδια DOS
Βιντεοπαιχνίδια αθλητισμού
FIFA (σειρά βιντεοπαιχνιδιών)